
Ako naveče dolaziš vlakom sa sela u Zagreb, vidjet ćeš 
već izdaleka otsjev svjetlosti na nebu. To dolazi od onih 
mnogih električnih svjetiljaka, što gore po ulicama i kućama 
gradskim. A kada sam stupiš u te električno rasvijetljene 
ulice, uživaš upravo u moru svjetla, što skoro pretvara noć 
u dan. No još je ugodnije doći u sobu, u kojoj nema ni zaguš¬ 
ljiva zadaha petrolejke ni čađe. Tu ne treba tapanja po mraku, 
ne treba tražiti šibice, nego kad otvoriš vrata, samo zakre- 
neš malo puce na zidu (sklopku), pa ti usred sobe zasvijetli 
sjajna svjetiljka, koja niti se puši, niti zaudara. I kudgod 
se okreneš u Zagrebu, svuda susrećeš elektriku. Elektrika daje 
svjetlo, njome se kuha, ona tjera tramvaje po ulicama, ona 
pomaže obrtnicima u poslu i pokreće njihove strojeve. Pa i 
domaćicama u gradskom kućanstvu čini ona usluge, jer gdje 
ima elektriciteta, ne treba više metle za spremanje sobe. Sa 
jednim malim električnim aparatom može se soba pomesti 
i oprašiti, a da se ne uzvitla ni trunak prašine. 

Tko prvi put sa sela dođe pa sva ta čudesa vidi, ne će 
vjerovati svojim očima i uzdahnut će žalosno : »Eh brate, to je 
u gradu. Na selu, nikad tako šta 1« Ali to nije istina. Svako selo 
moglo bi da ima elektriku i sve blagodati, koje ona donosi, 
samo treBa volje, ustrajnosti i sloge. I na selu može da svijetli 
električno svjetlo, vršalicu, sječkalicu i druge seljačke strojeve 
može elektrika tjerati, ona ti može vodu crpsti za piće, za po¬ 
lijevanje vrta, a ako treba i za natapanje polja. Pročitaj paž¬ 
ljivo ovu knjigu do kraja, pa ćeš i sam vidjeti, da je tako. Vi¬ 
djet ćeš, čemu ti sve može elektrika na selu poslužiti i kako 
se može na selu uvesti elektrika. 

Što je elektricitet i što treba o njem 
znati ? 

Kakq je Bog obdario prirodu životinjama, biljem i neži¬ 
vim stvarima poput kamenja i vode, tako joj je dao i razne 
prirodne sile. Životinje, bilje, kamenje i vodu možemo očima 
vidjeti i rukama napipati, ali prirodne sile ne možemo. A ipak 
znamo, da one postoje, jer nam se na razne načine očituju. Ako 
digneš kamen pa ga ispustiš, on će opet pasti na zemlju, jer 
ga težina vuče dolje. To je sila teže. U prirodi ima još i drugih 
takvih prirodnih sila, koje ne možemo vidjeti, kao što ne mo¬ 
žemo vidjeti niti one sile, koje čine, da posijano zrno nikne 
i raste, ali ipak znamo da opstoje, jer nam se pokazuju po svom 
djelovanju. Jedna je od tih nevidljivih prirodnih sila i elektri¬ 
citet. 

Već smo ukratko čuli, za što sve može elektricitet da 
posluži čovjeku na selu i u gradu. Prije nego li sve to još i toč¬ 
nije opišemo, kazat ćemo nekoliko riječi o onome, što svaki 
o elektricitetu mora znati. 

Iako je elektricitet nevidljiv, ipak ga u mnogom mo¬ 
žemo isporediti sa vidljivim stvarima. Kako na primjer potok 
teče svojim koritom, tako teče i elektricitet žicom, pa se može 
u udaljenost od mnogo kilometara prenositi. To se onda kaže, 
da žicom teče električna struja. Ali nisu svi potoci jednaki, 
pa ni sve električne struje, U jednom koritu ima mnogo vode, 
čitava rijeka, u drugom malo, toliko da baš teče. Tako i žicama 
može prolaziti jaka struja ili slaba, koju mi istina ne vidimo, 
ali ima sprava, s kojima je možemo mjeriti. Te se sprave zovu 
ampermetri, jer se jakost struje mjeri amperima, kao što se te¬ 
žina i neke druge stvari mjere kilogramima ili dužina metrima. 
Ampermetar nam napr. pokazuje, da li kroz neku žicu teče 
električna struja od roo ampera ili samo od 5 ampera ili koliko 
već bilo. 

Svima su poznate vodenice, mlinovi sagrađeni na takvim 
mjestima, gdje se korito potoka ne spušta polako, nego gdje 
se voda ruši kao preko jedne stepenice. Što je kod vode visina 
vodopada, koja se mjeri metrima, to je kod elektriciteta napon 
ili napetost, koja se mjeri voltima. Za rasvjetu u kućama upo¬ 
trebljava-se kod nas najviše napon od aao volta, a ako treba 

električnu struju s pomoću žica voditi na velike udaljenosti 
od mnogo kilometara, onda se u takvom slučaju upotrebljava 
napon od više tisuća volta, pa sve do 110.000 volta. 

Da voda uzmogne kretati mlinsko kolo, mora potokom teći 
dosta velika množina vode i mora padati iz neke visine. 
Što više vode ima u potoku i što je veća visina, s koje se voda 
ruši, to veću ima snagu da nešto uradi ili učini, to jest tim je 
i veći njezin učin. Koliki je taj učin, izračunava se tako, da se 
množina vode, što u jednoj sekundi pada na mlinsko kolo, po¬ 
množi sa visinom vodopada. I električna struja može raditi. 



Slika 2. Električne sijalice. 


i ona ima neku snagu, koja se izračunava tako, da se broj nje¬ 
nih ampera umnoži sa brojem njenih volta. Električni učin 
mjeri se mjerom, koja se zove vat ili kilovat. Jedan kilovat 
ima hiljadu vata isto tako, kao što i jedan kilometar ima hi¬ 
ljadu metara. 

Snaga se upotrebljava zato, da nešto radi. Snaga vode 
napr. izvršuje neku radnju, kada melje pšenicu, da od nje po- 



stane brašno. Svaki znade, da će mali mlin trebati dulje da sa¬ 
melje pet vreća pšenice, nego veći mlin. Slično je to i kod elek¬ 
trične snage. Ako snaga od jednog kilovata radi šest sati, izvršit 
će radnju od šest kilovatsati, ali tu istu radnju izvršit će i 
snaga od dva kilovata, koja radi tri sata, jer će i ona obaviti 
radnju od šest kilovatsati. Električna se radnja dakle mjeri 
kilovatsatima, a dobiva se, ako se broj kilovata množi sa 
brojem sati. 

Kada se govori o elektrici, čut ćete spominjati trofaznu 
izmjeničnu električnu struju ili istosmjernu električnu struju 
ili možda i koju drugu. Tim imenima stručnjaci označuju razne 
vrsti elektrike, ali to su razlike, koje čovjeka nestručnjaka 
mnogo ne zanimaju, pa se njima ne ćemo dalje baviti. 

Odakle nam elektrika? 

Elektrika se dobiva iz električne centrale, o kojoj će još 
poslije biti govora. Iz takve električne centrale može se elektrika 
prenijeti na svako ono mjesto, gdje je ljudi trebaju, a prenosi 
se žicama. Te su žice većinom od bakra i pričvršćene su s po¬ 
moću porculanskih šalica, koje se zovu izolatori, na visokim 
drvenim, betonskim ili željeznim stupovima, kako to vidimo 
i kod telegrafa i telefona. Žice se moraju vezati na te porculanske 
izolatore zato, jer se električna struja jako lako gubi i odlazi u 
zemlju, ako se samo dotaknemo žice kakvim predmetom od 
kovine ili vlažnim drvom i t. d. I za život ljudi i stoke opasan 
je svaki doticaj gole žice, u kojoj je elektrika. v 

Na taj se način električna struja vodi po svim ulicama sela 
i uvodi u svaku pojedinu kuću, koja hoće da se njome posluži. 

Elektrika daje najljepše umjetno svjetlo. 

Ljudi ne mogu sav svoj posao da posvršavaju za dana, 
osobito zimi, kad su dani kratki, nego moraju raditi i naveče, 
a do potrebe i po noći. Zato im je već od davnine trebalo' 
umjetno svjetlo. U naše se dane tamo, gdje nema elektrike, 
najviše upotrebljava petrolejska svjetiljka. Ona je već mnogo 
bolja i savršenija od stare uljanice i od svijeće, ali ima ipak 
još velikih mana. O tom ne treba puno govoriti. Svaki znade i 

sam, kako treba petrolejsku svjetiljku brižno čistiti, da se ne 
puši, kako treba paziti, da ne gori previše, treba nadolijevati 
petroleja i t. d. A uza svu pažnju ona ipak pokvari zrak i za- 
smradi sobu. Sasma je drugačija elektrika. Električna sijalica, 
kako se električne svjetiljke zovu,*, ne treba upravo nikakve 
posluge, nego svijetli posve sama uvijek jednako dobro. Ona 
ne čađi, ne pokvari zrak u sobi, a daje mnogo ljepše i jače 
svjetlo nego petrolejka. Ako dođeš u tamnu sobu, ne moraš 
po mraku tapati i pipati, da nađeš šibicu i zapališ svjetlo, 



Slika 3. Električna svjetiljka na cesti u selu 
Domagoviću, 


nego samo okreneš sklopku, koja se na zidu uz vrata nalazi, 
a u sredini sobe zasja električna sijalica. Kako li je lijepo, 
mirno i ugodno to električno svjetlo 1 Tko jedamput okusi 
njegovu blagodat, ne će više nikad biti zadovoljan sa petrolej¬ 
kom ili svijećom. 


* Neki zovu -električne svjetiljke i žaruljama. 

Električne sijalice nisu sve jednake. Ima ih, koje daju 
baš toliko svjetla, da je dosta za jedan stol, druge su jače pa 
mogu da rasvijetle i veću sobu, a ima ih i takvih, da se jednom 
jedinom može rasvijetliti veliki trg. Za jakost svjetla, koje 
daje električna sijalica, kaže se : ta električna svjetiljka ima 
toliko i toliko svijeća (učenjaci kažu »normalnih svijeća«). 
Najobičnije električne sijalice daju svjetlo kao deset, šesnaest 
ili dvadeset i pet svijeća, a najveće imadu svjetlo od tri hi¬ 
ljade i više svijeća. 

Mislit će možda tkogod, da je električno svjetlo skupo. 
Ali nije tako. Uzmimo, da u jednoj sobi gori sijalica od 25 



svijeća, kakva se za rasvjetu jedne sobe najviše upotrebljava. 
Ako ta sijalica gori neprekidno 4 sata, onda će ona potrošiti 
oko 100 vat-sati električne struje, pa ćemo centrali morati 
za to platiti po dinara, prodaje li nam centrala svoju struju po 
5 dinara za svaki kilovat-sat. Svaki znade sam, koliko ga stoji 
petrolej, ako petrolejka gori 4 sata, pa će vidjeti, da električno 
svjetlo nije skuplje, a mnogo je ljepše, zdravije i ugodnije. 

Gdje nema električnog svjetla, opasno je u mraku ići u 
staju ili na tavan, jer se od svijeće može lako upaliti slama ili 

sijeno, pa onda nastane požar. Ako imaš u staji ili na tavanu 
uvedenu električnu rasvjetu, možeš bez straha od požara raditi 
i po noći. Ipak treba paziti, da električni uređaj bude u takvim 
prostorijama proveden po stručnjaku, jer loš električni uređaj 
može također prouzročiti nesreću, bilo da strada čovjek ili 
Živina, bilo da nastane požar. 

1 Slika 4. pokazuje nam električnu rasvjetu u staji. Uz vrata 
nalazi se sklopka, od koje idu žice, učvršćene na porculanskim šali¬ 
cama (izolatorima) do sredine, gdje visi sijalica. Kada na vrata 
uđemo, okrećemo polugu od sklopke*, pa je staja rasvijetljena. 



Slika - 5. Vršidba uz električni pogon i uz električno 
svjetlo po noći. 


U selu, gdje ima elektrika, može se i po ncći raditi na dvo¬ 
rištu, jer niti vjetar niti kiša ne mogu ugasiti električnog svije- 
tla.Za takve dvorišne svjetiljke smjesti se sklopka negdje u 
kući tako, da se iz kuće može svjetlo u dvorištu upaliti i ugasiti. 

Na slici 5. vidimo vršenje kod električnog svijetla po noći. 

* Sklopka je sprava, kojom otvaramo i zatvaramo električnu 
struju, pa ako električnu struju pustimo u svjetiljku, onda ona svije¬ 
tli, a ako sklopku opet zavrnemo, onda je električna struja prekinuta, 
pa svjetlo opet utrne. 

( 

















IO 



Elektrika radi. 

Elektrika je već zato korisna, što daje tako dobro i lijepo 
svjetlo, ali je još mnogo korisnija, što čovjeku pomaže kod 
svake vrsti rada. Elektrikom možemo rezati drva, sječkati 
slamu, rezati repu, runiti kukuruz, orati, vršiti, čistiti 
žito, praviti maslac, vući vodu iz bunara i tako redom. Uopće 
elektrika može tjerati sve male i velike strojeve, koje seljak 
treba, počevši od maslare pa sve do najveće vršilice. Tamo, 
gdje si dosada trebao pomoć jednog ili dvojice jakih ljudi, da 
ti okreću vjeternjaču, postaviš mali električni stroj (elektro¬ 
motor), pa ti on neumorno i ustrajno okreće vjetrenjaču i nikad 


Slika 6. Elektromotor tjera sječkalicu. 

se ne umori. Mjesto jednog ili dva para konja, koji su polako 
okretali okretnjaču (gepl), da se njome tjera vršalica ili mlinski 
kamen, možeš također upotrijebiti elektromotor, pa će on 
raditi i brže i ustrajnije nego konji. Ne treba tu čovjeka, koji 
će bičem neprestano tjerati konje, jer elektromotor ide sam bez 
biča i bez tjeranja, a da nikad ne sustane. 

Pa što je zapravo taj elektromotor, koji tako neumorno 
radi S 1 To je električni stroj, u koji se s pomoću žica dovodi 
električna struja i koji onda može tjerati druge strojeve. Si- 

gumo vam je svima poznata parna lokomobila, s kojom se 
tjeraju velike vršalice. To je veliki stroj, koji se loži drvom 
ili ugljenom. Elektromotor je mnogo manji, a uz to može biti 
isto tako jak kao parna lokomobila. On se može svakuda dovesti, 
jer je lakši, a za njegovu poslugu ne treba ni ložača ni strojara, 
nego svaki može njime baratati. On se ne loži ni drvom ni uglje¬ 
nom, nego kroz žice dobiva električnu struju, koja ga pokreće. 
Zato je on u svako doba spreman za rad : treba ga samo pri¬ 
ključiti na žice, koje vode elektriku po selu, pa onda sklopiti 
sklopku, i eto ti odmah stroj radi. Lokomobila je skupa, pa 
je mogu samo bogati seljaci ili zadruge nabaviti, a elektromotor 


Slika 7. Elektromotor tjera vjetrenjaču. 

može svaki lako kupiti, jer je mnogo jeftiniji. Može se reći, 
da su elektromotori desei puta jeftiniji, nego li parni lokomobili. 

Elektromotor je okrugao, a na donjoj strani ima noge, 
s pomoću kojih se može pričvrstiti.* Sprijeda nalaze se žice, 
kojima se dovodi elektrika. S jedne strane nalazi se reme- 
nica (kotač) za tjeranje strojeva s pomoću remena. Ako 
elektromotor ne stoji uvijek na istome mjestu pričvršćen, 
nego se premješta onamo, gdje ga trebaš, onda se smjesti 
ili na kola ili na nosiljku. 


Vidi sliku 6. i 14. 











Kako se tjeranje velikih strojeva treba mnogo snage, a 
za tjeranje malenih malo, to se potrebna snaga ili učin mora 
nekako mjeriti, da znamo, kako jak treba da bude elektromo¬ 
tor. Ta snaga mjeri se konjskim silama ili kilovatima. Jedan 
kilovat je za trećinu više od jedne konjske sile. 2a vršaći stroj 
trebat ćemo n. pr. elektromotor od 5 konjskih sila, a za sječka- 
licu samo od jedne konjske sile. Takvi su mali električni strojevi 
lagani, pa se smjeste na nosiljku, na kojoj ih dva čovjeka mogu 
nositi. 

Kako takav elektromotor s pomoću remena tjera sječkalicu 
pokazuje nam slika 6. 


Slika 8. Elektromotor tjera trijer. 

Mali se motor može upotrijebiti na primjer za okretanje vje¬ 
trenjače, kako to vidimo na slici 7., gdje jedna žena upravo pri- 
čvršćuje motor na vjetrenjaču. Kad vjetrenjača svši posao, može 
se isti elektromotor skinuti i metnuti na trijer, da tamo dalje radi. 
(Vidi sliku 8.) 

Mali elektromotori, o kojima je dosad bilo govora, zamje¬ 
njuju ljudsku radnu snagu. Za okretanje sječkalice, vjetrenjače 
ili trijera trebalo bi jednog ili dva čovjeka. Mjesto njih uzima 
se, kako smo vidjeli, elektromotor, koji ima učin (jakost) od 
jedne desetine pa do jedne polovine konjske sile. Takvi mali 
motori troše i posve malo električne struje, pa kad rade cijeli 


dan (recimo 10 sati), potrošit će za 5 do 20 dinara elektrike. 
Ako se uzme još u obzir, da elektromotor, radi bez odmora 
cijelih deset sati i da mu ne treba davati ni jesti ni piti, vidi se 
odmah, koliko je jeftiniji nego jedan nadničar, koji mora uz 
nadnicu dobiti i ručak i piće. 

Ali elektromotor ne zamjenjuje samo ljudsku snagu. On 
može obavljati posao, za koji trebamo inače jedan ili dva para 
konja ih veliku i skupu parnu lokomobilu. 

Za tjeranje male vršalice s pomoću okretnjače (gepla) 
treba najmanje jedan par konja. Isti posao, kao i taj par konja, 
obavljat će nam i elektromotor od jedne konjske sile. 


Slika 9. Elektromotor tjera sisaljku za gnojnicu.^ 

Konje moramo hraniti cijelu godinu bez obzira na to, 
dali rade ili stoje besposleni u štali. Elektromotor troši struju 
samo, kada radi. Osim toga je jedan takav elektromotor za po¬ 
lovicu jeftiniji od jednog para konja. Ako s elektromotorom 
vršimo 10 sati neprekidno, dakle cijeli dan, trebat će za potro¬ 
šenu struju platiti oko 40 dinara. Svaki dakle odmah vidi, da 
je rad s elektromotorom jeftiniji nego sa konjima. 

Kod velikih vršalica, koje su se dosada tjerale s parnom 
lokomobilom, upotrebljava se veći elektromotor postavljen 

na posebnim kolima, kako to vidimo na slici br. 5., a i na sli¬ 
ci 17., gdje pili drva. I tu nam elektromotor pruža velike pred¬ 
nosti pred parnom lokomobilom. Prije svega nema opasnosti, 
da će iskra iz dimnjaka pasti na slamu i upaliti je. Ne treba 
se nadalje brinuti niti za gorivo (drva ili ugljen), niti za vodu. 
Uz lokomobilu mora uvijek biti ložač ili strojar, a kod elektro¬ 
motora nije ni to potrebno, jer on ide sam bez svakog nadzora 
i loženja. Lokomobila je velik i skup stroj, pa je može samo 
bogat čovjek ili velika zadruga nabaviti. Elektromotor je mnogo 
manji i jednostavniji, pa zato i jeftiniji. 

Ne upotrebljava se električna sila samo za vršenje i čišće¬ 
nje žita. Ona može da i koji drugi posao čini. Svaki znade i sam, 
kako je mučno vodu vući iz bunara. Gdje ima elektrike, može, 
tko hoće, urediti svoj vlastiti vodovod, pa ne će trebati više vodu 
vući, nego će otvoriti pipac, a voda će sama teći ravno iz bunara, 
jer ju diže sisaljka tjerana elektromotorom. Takav vlastiti 
vodovod naravno je već skuplja stvar, pa se isplati samo u ve¬ 
ćim kućama i gospodarstvima, gdje treba mnogo vode. Isto 
tako se može s pomoću sisaljke, spojene sa elektromotorom, 
dizati i voda iz potoka za polijevanje vrta i polja. 

U mljekarstvu služi elektromotor za tjeranje separatora 
i svih ostalih mljekarskih strojeva. Separator za mlijeko n. pr. 
ne treba mnogo sile, pa je i elektromotor, koji ga tjera, posve 
malen. S druge strane taj isti elektromotor može okretati i 
brusački kamen. (Vidi sliku 12.) 

Time smo došli na jedno drugo polje, gdje je elektrika 
od velike koristi, a to je seoski obrt. Gdje ima elektrike, ne treba 
kovač više mijeha za svoju vatru, nego će mjesto njega uzeti 
spravu, koja se zove ventilator, a tu spravu tjera elektromotor, 
te tako raspiruje kovaču vatru. On će uopće sve strojeve u svo¬ 
joj kovačnici ili bravarskoj radioni tjerati sa jednim ili više 
elektromotora. Elektromotor se onda na pr. namjesti na zidu, 
pa se s pomoću remena tjera glavna osovina (transmisija), a 
ona opet pokreće sa remenjem sve ostale strojeve. Elektromotor 
treba malo mjesta, pa se lako smjesti bilo gdje na zidu. 

Sličnu uporabu elektromotora vidimo i u stolarskoj ili 
kolarskoj radioni (si. 13.). Motor je pričvršćen s pomoću jedne 
daske na zidu i remenom tjera pilu (testeru). Za bušenje drva 
služi i električna ručna bušilica (si. 14.), gdje je svrdlo umet¬ 


nuto u samu osovinu motora. Tu treba samo s pomoću žice, 
koja se na motoru vidi, načiniti spoj s elektrikom, uzeti bu¬ 
šilicu u ruke i prstom pritisnuti na sklopku, pa će se svrdlo 
početi okretati. 

Svaka pilana, bila velika ili mala, može također raditi 
s električnim pogonom. Mogu se rezati balvani, daske ili drva 
za loženje, kako vidimo na slici 15., gdje elektromotor tjera 
kružnu pilu (cirkular). 

Moglo bi se ovako još dugo nabrajati, za što sve služi 
elektromotor na selu, ali ćemo spomenuti samo još mlinove. 
Elektromotor se može vrlo dobro upotrijebiti za tjeranje mli¬ 
nova i velikih i malih. 

Elektrika u kućanstvu. 

Svaki će gazda, koji pročita sve ovo, što smo dosada o 
elektrici rekli, sigurno zaželjeli, da se u njegovu selu što prije 


Slika 10. Električni lonac i sprava za grijanje mlijeka u čaši. 

uvede elektrika. No taj dar Božji, ta divna prirodna sila/ta 
velika tečevina ljudskog uma i tehnike donosi i ženama u kuć¬ 
nim poslovima mnogo blagodati. 

Prva je briga dobre kućanice, da svojoj družini dade do¬ 
bru hranu i da drži red i čistoću u stanu. Treba svaki dan kuhati, 
treba svaki dan po nekoliko puta načiniti vatru na ognjištu 
ili u štednjaku. Koliko li je muke sa cijepanjem drva i sa vatrom, 
dok se ne upali i razgori! Pa ako su još drva vlažna i vjetar 
vraća dim u kuhinju, onda sve suze naviru na oči. Ali gdje 
ima elektrike, posve jeftine elektrike, tamo je to drugačije. 






Treba li ujutro skuhati mlijeko, ništa lakše nego to. Uzmeš 
električnu ploču za kuhanje, spojiš žicu, koja na njoj visi, 
s utikačem na zidu, kroz koji dolazi električna struja, i za 
čas je ploča vruća. Sada metneš na nju lonac sa mlijekom i 
doskora će ti mlijeko početi kuhati. Kada je mlijeko pro¬ 
kuhalo, izvadiš utikač, pa električna ploča više ne daje 
topline. Nije li to lijepo i Ne treba ni šibice ni vatre, jer 
se mlijeko skuha sve bez vatre. A ima takvih električnih 
ploča i velikih, koje zamjenjuju čitavi štednjak i na ko¬ 
jima možeš sve skuhati i speći. Ako hoćeš samo malo 
vode da ugriješ, možeš uzeti lonac (slika io.), u kojem je već 



ugrađena takva ploča za kuhanje, tako da se ni ne vidi. Metneš 
takav lonac na stol, spojiš ga s elektrikom i voda unutra kuha. 
A napokon za najmanje potrebe ima malih ploča, koje su lijepe, 
čiste i poniklovane, pa ih samo metneš u čašu, šalicu ili bilo 
kakvu posudu, u kojoj hoćeš vodu ili mlijeko ugrijati. (SI. io.) 

Elektrikom se može i mak, orasi i kava mljeti. Elektrikom 
se mogu i sobe grijati s pomoću električnih peći. Često se boles¬ 
niku za olakšanje boli meće topli crijep ili cigla, a sad i tu može 
poslužiti električni jastučić, koji se elektrikom grije. 



Velika je muka za ženski svijet, kada oprano bijelo rublje 
treba glačalom ižglačati. Žene, koje cijeli dan rade glačalom, 
u kojem se žari drveni ugljen, tuže se, da ih brzo zaboli glava. 
To nije ni čudo, jer ugljen izgarajući stvara otrovne plinove, 
što će i svako drugo čeljade osjetiti, kada dođe u sobu, gdje 
se glača rublje. Kako je to sve drugačije, gdje ima elektrike! 
Električno glačalo (slika 13.) ne kvari zraka, ne prouzrokuje 
glavobolje. Treba ga samo s pomoću žica priključiti na elek¬ 
triku, pa ti je za par časaka vruće, a da ne vidiš, kako, i ne osje¬ 
tiš nikakva neugodnog vonja. 





Slika 13. Glačanje rublja električnim glačalom. 


Elektrikom možeš i sobu pomesti. Ima naime i električna 
metla, koja još k tome mete tako, da uopće ne diže nikakve 
prašine, jer svu prašinu i nečistoću s poda uvlači u sebe. 

Negda su naše seljanke šivale odjeću rukom. Danas ve¬ 
ćinom rade šivaćim strojem, jer pošao ide brže. Ali šivaći stroj 
mora se tjerati nogama, pa se švelja od tog brzo umori. I tu 
može elektrika pomoći. Na šivaći stroj pričvrsti se mali elektro¬ 
motor, pa možeš šivati, da je milota, a noge kod toga miruju. 

Napokon, da sve bude potpuno, izmislili su ljudi i takav 
električki aparat, koji će mjesto kvočke tako dugo grijati jaja, 
dok se ne izlegu pilići (slika 13.). Pod jednu kvočku možeš 










metnuti io do 20 jaja, a takav stroj za liježenje izleći će najed¬ 
nom i po 100 pilića, pačića, guščića ili purića.*) 

Sada su i naše seljanke sigurno uvidjele, da i za njih elek¬ 
trika nosi pravu blagodat, pa će i one isto tako vruće željeti,, 
da njihovo selo što prije dobije elektriku. 

Prednosti elektrike. 

Čuli smo eto, čemu sve elektrika može na selu da služi. A 
sada da još jedamput opetujemo ukratko njene odlike i pred¬ 
nosti. 



Slika 13. Električna sprava za leženje 
pilića. 


i. Električno je svjetlo mnogo bolje nego bilo koje drugo- 
svjetlo. Ono ne kvari zraka u sobi, pa je zato zdravije, ono ne gori 
plamenom i ne može prouzročiti požara, ako svjetiljka padne 
ili se prevali. Električnu sijalicu možeš upaliti i ugasiti jedno¬ 
stavnim okretanjem sklopke. Njoj ne škodi niti kiša, niti vjetar, 

*) Novine pišu, da Američani nekakvom električnom spravom 
dapače i krave muzu, — Op. ur. 


pa zato isto tako dobro gori na dvorištu kao i u sobi. Uza sve 
te prednosti električna rasvjeta nije skuplja od petrolejske. 

2. Za tjeranje svih strojeva mogu se mjesto ljudske ili ži¬ 
votinjske radne snage i mjesto parne lokomobile upotrijebiti 
elektromotori. 

3. Elektromotor može više i brže da radi nego čovjek, 
a uz to je njegov rad jeftiniji. 





4. Elektromotor je bolji i od životinjske radne snage, 
jer je — uz istu jakost — jeftiniji od konja ili volova, jeftiniji 
je ne samo kod kupnje, nego i u radu, jer troši elektriku sarrto, 
dok korisno radi, a konje i volove moraš hraniti kroz cijelu go¬ 
dinu i kada nema nikakva posla. 

5. Rad s elektromotorom je jednostavniji nego s konjima 
ili volovima, jer za nj ne trebaš ni staje ni spremišta za hranu. 















ni sluge za čišćenje i tjeranje. Elektromotor se samo jedamput 
ili dvaput u godini točno pregleda, pa onda može svatko menji 
upravljati. Elektromotor zauzima malo prostora i možeš ga 
prenositi i prevoziti na svako mjesto, gdje ima elektrike. 

6. Elektromotor je zgodniji i od parne lokomobile, jer je 
odmah spreman zna rad, pa ga ne treba prije naložiti. Za njega 
ne treba ni ložača ni strojara, već svaki pametan čovjek, iako 
nije učio škole, može da njime upravlja. On je mnogo jefti¬ 
niji od parne lokomobile, pa ga može kupiti i onaj, za koga je 
lokomobila preskupa. Kada se vrši s elektromotorom, nema 
opasnosti, da će iskra iz dimnjaka kao kod parne lokomobile 
upaliti slamu. 

7. S elektrikom se može u kućanstvu kuhati bez vatre, 
ne treba ognjište ložiti i čekati, dok se vatra ne razgori, jer je 
elektrika odmah spremna da kuha. S elektrikom može se gla¬ 
čati rublje, a kod toga nema glavobolje. S elektrikom mo¬ 
žeš tjerati stroj za šivanje, pa ti se noge ne će nimalo umoriti. 

Kako se dobiva elektrika? 

A sada, kada znamo, što sve elektrika može, sigurno će 
svakoga zanimati, kako se zapravo dobiva elektrika, odakle 
ona dolazi kroz te bakrene žice, što je donose u kuće, da tamo 
svakom na svoj način posluži. Sigurno želite, da vam i o tom 
nešto kažem, pa da onda vidite, ne bi li se i u vašem selu moglo 
tako šta načiniti. 

Kazali smo već u početku ove knjige, da je elektricitet 
prirodna sila. Ali ipak nema u prirodi takvog elektriciteta, 
koji bi trebalo samo uhvatiti ili sakupiti, pa da nam onda služi. 
Sav elektricitet za korisnu upotrebu na selu i u gradu mora 
se umjetnim načinom načiniti u električnim centralama, koje 
su kao neke tvornice, što proizvode elektriku. U takvim cen¬ 
tralama postavljeni su din amos troje vi, slični elektromotorima, 
samo što ti dinamostrojevi ne troše elektriku kao motori, nego 
je daju. Ali da đinamostroj može davati elektriku, treba ga, 
tjerati s pomoću kakvog pogonskog stroja, kao što su na pr. 
pjrni strojevi, motori na sirovo ulje, vodene turbine itd.Dinamo- 
stroj je električni stroj, koji je tjeran drugim kakvim strojem, 
pa daje elektriku, a elektromotor je opet električni stroj, koji 


troši onu elektriku, što je dobiva od dinamostroja, pa tako 
tjera vršalice, sječkarice, vjetrenjače i ostale poljodjelske ili 
druge sprave. U električnoj centrali pogonska snaga tjera 
dinamostrojeve, pa se tako dobiva elektrika. 

Prema vrsti pogonske snage razlikuju se i električne cen¬ 
trale. Ako se za tjeranje dinamostroja upotrebljava kakav 
parni stroj, govorimo, da je to električna centrala 
na paru.' 

Za pogon parnih električnih centrala treba prije svega 
goriva, s kojim će se ložiti parni kotlovi. Za gorivo se ponajviše 



Slika 15. Elektromotor tjera stolarsKe i kolarske 
strojeve. 


upotrebljava mrki kameni ugalj, ali se može upotrebljavati 
i što drugo, na pr. u pilani pilovina i otpatci od drva. Parne će 
se centrale graditi tamo, gdje se može lako dobaviti jeftino 
gorivo, jer od cijene goriva ovisi i cijena električne struje. 

Jako je zgodno, ako se može parna električna centrala 
sagraditi uz sam ugljenik, tako da ugljen ne treba daleko pre¬ 
voziti. Ne smeta ništa, ako uslijed toga centrala leži i više ki- 

lometara daleko od mjesta, gdje se treba elektrika, jer se elek¬ 
trična struja s pomoću žica lako prenosi i mnogo kilometara 
daleko, ona kroz žice sama teče, a ugljen bi trebalo prevoziti 
kolima ili željeznicom. 

Dizelovi motori upotrebljavaju se također za tjeranje 
•đinamostrojeva. Oni rade sa naftom ili sirovim uljem. To se 
^gorivo može u željeznim buretima svakamo dopremiti, ali 
je dosta skupo. 



Slika 16. Električna ručna bušilica. 


U šumovitim krajevima, gdje ima dosta drvenog ugljena, 
može se u električnoj centrali upotrijebiti i motor na upojni plin. 

Za tjeranje posve malih đinamostrojeva uqotrebljava se 
i benzinski motor. 

Sve dosada opisane električne centrale troše neko gorivo, 
pa će se i cijena električne struje ravnati po cijeni toga goriva. 
IZato će se uvijek gledati, nema li u bližoj ili daljoj okolici onog 

mjesta, koje treba elektriku, kakav veći potok ili rijeka, koja: 
bi se mogla upotrijebiti za tjeranje đinamostrojeva. Voda j& 
najjeftinija pogonska sila, pa će i elektrika iz centrale: 
na vodu redovito biti najjeftinija. Kod toga se ipak ne smije 
zaboraviti, da su troškovi za izgradnju električne centrale: 
obično veći, nego što bi bili troškovi na parnu centralu iste ja¬ 
kosti. Cijena struje dobivene u vodenoj električnoj centrali: 
bit će u glavnom ovisna o troškovima za izgradnju centrale.. 

Za pogon električke centrale može se upotrijebiti samo- 
ona voda, koja teče sa dosta velikim padom, jer je vodena., 



Slika 17. Elektromotor tjera pilu. 


sila ovisna o množini vode i visini pada. Ako se dakle nađe- 
potok ili rijeka sa dosta velikim padom i potrebnom množimo, 
vođe, možemo načiniti električnu centralu sa vodenim turbinama 
(si, 18, do 20.). Pošto takve zgodne vode ne ćemo uvijek naći u 
neposrednoj blizini, morat ćemo elektriku da prenosimo s po¬ 
moću žica na veće udaljenosti, ali to ništa ne smeta. 

Svaki znade, da se množina vode, što teče potokom ili 
rijekom preko godine mijenja. Kad u ljetu nastupi suša, bit 
će malo vode, pa se može dogoditi, da centrala ne će imati do¬ 
sta snage. Za takve slučajeve dobro je, ako u centrali ima još, 

i pomoćni stroj, n. pr. na paru, na sirovo ulje i slično, pa taj onda 
za vrijeme suše tjera drugi dinamostroj i tako pomaže davati 
elektriku. 

Električne centrale mogu biti posve male, za jednu ili 
nekoliko kuća, pa veće za čitavo selo ili posve velike za cijeli je¬ 
dan kotar ili županiju. Iz iskustva se znade, da centrala to jefti¬ 
nije i to uspješnije radi, što je veća. Zato će biti uvijek bolje, 
ako se može za više sela jedna velika centrala sagraditi nego 
za svako selo po jedna mala. Istina trebat će onda iz te jedne 
velike centrale s pomoću žica elektriku prenositi na veće uda- 



Slika 18. Električna centrala u Domagovlću sa strane 
gornje vođe. 


ijenosti, ali to ne zadaje nikakvih poteškoća. Na primjer grad 
Karlova ima jednu električnu centralu na Kupi, koja ima 3000 
konjskih sila pa se elektrika iz nje prenosi u sam grad Karlo¬ 
vac, koji je oko 20 km udaljen, i u mjesto Dugu Resu, gdje 
se upotrebljava za pogon tvornice predenja i tkanja. Osim 
toga dobivaju elektriku i sva mjesta, koja leže usput. Svaka 
centrala nastoji, da osim privatnika, koji uglavnom trebaju 
elektriku naveče za rasvjetu, dobije i takvih potrošača, koji 
troše elektriku preko cijelog dana za tjeranje elektromotora i 


za kuhanje. Najbolji potrošač Za elektriku jesu tvornice, koje 
rade cijeli dan. Zato vidimo često, da se električna centrala 
spoji s kojom tvornicom ili s većim mlinom, pa strojevi preko 
dana veći dio svoje sile, koju ne trebaju za tjeranje dinamo- 
strojeva, daju za tu tvornicu ili mlin. Naveče se opet veći 
dio pogonske sile upotrebljava na elektriku. 

Iz svega, što je rečeno, vidi se, da kod odlučivanja o vrsti 
pogona električne centrale i o njenoj veličini treba jako mnogo 
toga uzeti u obzir, pa onda odabrati, što je najbolje i najpodesni- 



Broj 19. E ektrična centrala u Domagovlću sa strane 
donje vode. 


je.Bezuvjetno je zato potrebno, da se prije, nego se stvori odlu¬ 
ka, pita dobar stručnjak, inženjer za savjet. Nije dosta od koje, 
pa bilo i velike svjetske tvornice zatražiti ponudu za izgradnju 
električne centrale. Tvornica ne poznaje tako točno prilike 
svakog pojedinog mjesta, da bi mogla odmah ono, što je naj- 
podesnije, ponuditi, a opet ne može uz svoje druge poslove 
da svaki slučaj u svim pojedinostima prouči. Prije svega treba 
dakle pozvati jednog nepristranog stručnjaka, koji će sve pri¬ 
like na licu mjesta proučiti i izraditi općenitu osnovu za elek¬ 
tričnu centralu. Istom na temelju takve osnove mogu se za- 

'tražiti ponude od tvornica. I kod toga će biti najbolje, da se taj 
posao prepusti stručnjaku, koji je izradio osnovu, jer će on naj¬ 
bolje dati tvornicama potrebna razjašnjenja i podatke i jer 
•će on najbolje moći prosuditi ponude, što ih stave tvornice. 
Istina, takvom se stručnjaku mora za njegov rad platiti, 
ali napokon i liječniku se plaća za savjetovanje i propisivanje 
lijekova, pa ako prije, nego što se damo na gradnju Električne 
■centrale, pitamo za savjet stručnjaka, inžinjera, bit će i korist 
od tog savjeta mnogo veća nego troškovi za savjetnika inže- 
tnjera. Uvijek je najbolje, daše stručnjaku inženjeru prepusti 
sva briga počevši od izrađivanja osnove pa do dovršenja posla 



>oko cijelog takvog električnog uređenja. A kada je električna 
centrala gotova i stavljena u pogon, treba po istom stručnjaku 
dati izraditi cijene za prodavanje struje i sklopiti s njim ugovo-, 
da svake godine dvaput dođe pregledati električnu centralu, 
da li sve dobro ide. Lako se naime može dogoditi, da se vreme¬ 
nom kakva malenkost kod električnih strojeva ili uređaja po¬ 
kvari, pa ako se to ostavi, može nastati velika šteta, a ovako, 
ako se redovito daje sve pregledati, može stručnjak svaku po¬ 
grešku odmah u početku lako i jeftino popraviti. 


Gdje se drže tih savjeta, tamo će imati dobru električnu 
centralu, koja će pravilno raditi i donositi lijepu korist. 

Odakle novci za električnu centralu? 

Svaka električna centrala stoji mnogo novaca. Ovdje; 
ne mislimo na one najmanje za jednu ili nekoliko kuća, nego 
samo na veće, za cijelo selo ili više sela. Takve veće centrale 
stoje na stotine hiljada dinara i više. Odakle sakupiti toliki 
novac i Pojedinac toliko novaca obično ne će imati, ali više 
ljudi zajedno, prije svega svi oni, koji bi u svoje kuće uveli 
elektriku, mogu između sebe sakupiti potreban novac. Tko ima 
više, dat će više, tko ima manje, dat će manje. Može se nači¬ 
niti s tim prinosima električka zadruga ili dioničko 
društvo, koje će onda od općine tražiti isključivo pravo (kon¬ 
cesiju) za gradnju i pogon električne centrale. Ako takva za¬ 
druga uzme dobrog stručnjaka za savjetnika, može električna 
centrala biti brzo izgrađena i sa kratko vrijeme donositi lijep 
dobitak, a uz to pružati selu jeftinu i korisnu elektriku. 

Nije li moguće stvoriti zadrugu, može se naći poduzetnik,, 
koji će o svom trošku izgraditi električnu centralu, ako mu se 
osigura pravo, da može više godina, recimo 25 godina, on jedini, 
prodavati električnu struju tome mjestu ili općini. Nakon što- 
te ugovorene godine prođu, pripast će centrala besplatno općini. 
I na taj se način može doći do električne centrale, ali je onaj 
prvi bolji, jer sva korist ostaje u rukama seljaka, a ne pripadne 
jednom poduzetniku. 

Osnovu za stvaranje takve električne zadruge moći će 
obično izraditi isti stručnjak, koji će izraditi i tehničku osnovu 

Od naših hrvatskih sela ima na primjer Domagović kraj Ja- 
strebarskog jednu lijepu električnu centralu (Slika 18. do 20.). Tamo se 
već prije rata radilo o tome, ali se ljudi nisu ni ako mogli složiti. 
Kada je uslijed posljedica rata petrolej jako poskupio, ipak je cen¬ 
trala sagrađena. Zemljišna zajednica plemeniti Domagović imala je 
u samom selu i na potoku jedan mlin, koji su tjerali drveni kotači. 
Kod tog mlina uređena je električna centrala (si. 18. do 20.). Namjesto 
drvenih kolesa postavljena je moderna vodena turbina, koja tjera 
dinamo. (Vidi sliku 20.). Potrebite novce pribavila si je zemljišna 
zajednica prodajom šume. Sa žicama razvodi se elektrika po, čita¬ 
vom selu i svaka kuća dobila je od same centrale postavljene tr i 
sijalice. Tu su elektrikom rasvijetljene i sobe za stanovanje i staje 
Za blago. Za elektriku plaća svaka kuća 100 dinara na godinu dana.. 


/ mM,. 

Ni jedna kuća nema, koja ne bi imala elektrike. Ljudi su se tako 
priučili na elektriku i tako je zavolili, da kažu, bilo bi im milije 
da njih same istjeraju iz kuće, nego da im se uzme elektrika. Ima 
još mnogo sela kod nas, koja bi se mogla povesti za tim primjerom. 

Zaključak, 

Čuli smo eto, što je elektrika i kako ona može podignuti 
blagostanje na selu. Elektrika je u našem vijeku tako važna 
da možemo naš vijek s pravom nazvati vijekom elektrike. 

U našoj državi ima mnogo velikih vodenih snaga. Go¬ 
vori se, da kod nas ima te vodene snage za nekih 8 milijuna 
konjskih sila, pa se možemo nadati, da će jednom u dalekoj 
budućnost sve to "biti izgrađeno, a vodovi visokog napona 
prenositi će električnu struju po cijeloj našoj zemlji. Svako 
i najmanje selo dobivat će onda- iz te velike državne mreže 
elektriku. Onda će se svagdje upotrebljavati električno svje¬ 
tlo, elektromotor za tjeranje svih strojeva i elektrika za- 
kuhanje i loženje. Od toga smo danas još daleko. Ali ipak 
može već danas svako naprednije selo, u kojem ima pro¬ 
svjete i poduzetnog duha, da sagradi svoju vlastitu ili sa 
bližnjim selima zajedničku veću električnu centralu i da tako 
već sada uživa mnoge blagodati, koje elektrika pruža. Kako 
li će izgledati naša domovina, naše selo, naš grad, kada bude 
svuda jeftina elektrika i 

Kada seljak bude prije zore ustajao, da se spremi za svoj 
rad, posegnut će rukom za električnom sklopkom, i njegova 
će soba zasjati u sjajnom svijetlu. Žena će za to vrijeme met¬ 
nuti lonac sa mlijekom na električni štednjak i ne će trebati 
da istom pali vatru, nego će samo pritisnuti na puce, a mlijeko 
će grijano elektrikom doskora zakipi ti. 

Bude li vrijeme vršidbe, uzet će gazda elektromotor, pri¬ 
ključiti ga na elektriku, metnuti remen između elektromotora 
i vršilice, onda polako okretati polugu, kojom se motor stavlja 
u gibanje. Remen će povući vršilicu i ona će se okretati i raditi, 
a za elektromotor se dalje ne mora nitko više brinuti. On će 
raditi i raditi sam, bez nadzora i pažnje, doklegod opet iza 

svršenog posla ne bude poluga za pokretanje okrenuta u svoj 
početni položaj. 

A kada dođe ljuta zima i u kući bude hladno, lako za to. 
Treba opet samo okrenuti sklopku i za kratko vrijeme počet 
će sobom strujati ugodna toplina od električne peći, koju ni ne 
vidiš, jer je smještena negdje pod prozorom ili u kojem kutu. 
Ne će tu trebati ići u šumu sjeći drva, voziti ih kući, pa ih onda 
piliti i cijepati. Kroz električne žice dolazit će toplina u naše 
domove, grijati nam sobe i kuhati jelo. Za ranih zimskih ve¬ 
čeri gorit će u sobi električna sijalica, pa ne će biti brige i ne¬ 
prilike sa kupovanjem petroleja i čišćenjem one svjetiljke, 
koja tako često čađi i kvari nam zrak. 

Elektrikom ćemo jednom tjerati i sve naše željeznice. 
Onda vagoni ne će biti više tako crni i musavi, ne će biti onog 
dima, što putovanje željeznicom čini tako neugodnim. Moći 
ćemo gledati kroz prozor bez straha, da će nam zrnce ugljena 
uletiti u oko. Na takvoj će željeznici putovanje biti pravi 
užitak. 

Kada to sve bude, prestat će i oni visoki tvornički dimnjaci 
dimiti svojim crnim dimom. Njih će nestati, jer će sve strojeve 
u tvornici tjerati elektrika. Zrak u velikim gradovima i tvor- 
čkim predjelima onda ne će više biti oun čađe, nego čist i 
zdrav, j još mnogo, mnogo toga donijet će nam elektrika, ali 
tko bi to sve nabrojio 1 Do toga je dana još daleko, jer se velike 
stvari ne rađaju preko noći. No već sada se može svuda pri¬ 
pravljati izgrađivanje te velike osnove i to tako, da svako selo 
samo ili nekoliko sela zajedno na zadružnom temelju grude 
manje električne centrale, koje će davati elektriku za one naj¬ 
potrebnije stvari. Poslije će onda lako biti takva sela priklju¬ 
čiti na veliku državnu električnu mrežu i upotrebu elektrike 
proširiti na sve potrebe poljodjelstva, kućanstva i obrta. 

Osim svega toga, što je tu opisano, upotrebljava se elek¬ 
trika i za dojavljivanje vijesti, za telefon i brzojav, liječnici 
je upotrebljavaju za liječenje bolesnika, a mogu njome da 
kroz živo čovječje tijelo vide prelomljenu kost ili puščano 
tane. Koje je negdje u mesu ostalo, ali to je već jedno posve 
drugo polje elektrike, o kojem će možda biti drugom zgodom 
govora. 

Sve, što je u ovoj knjizi kazano, provedeno je već s elek¬ 
trikom kod drugih prosvijetljenih i naprednih naroda. Eno 
već kod naše braće Slovenaca možeš mnogo sela naći s elek¬ 
tričnim svjetlom i s električnim pogonom u poljodjelstvu i 
obrtu. A još više toga ima po selima u Čehoslovačkoj, u Belgiji 
u Njemačkoj, u Švicarskoj i u drugim zemljama. Ne smijemo, 
u tom ni mi zaostati. A to će zacijelo zaželjeti i svaki, tko 
pročita ovu knjižicu. 

Hoćete li u svom selu sagraditi električnu centralu, možete 
se obratiti na pisca ove knjige : Dipl. Ing. Eduarda Kiirsch- 
nera, Zagreb, Jurišićeva ul. 30., koji će vam dati sve upute 1 
razjašnjenja, izraditi osnove za gradnju centrale i načiniti sve, što 
je potrebno. 









